Uf dr Witterfahrt hännmr vo witem denn uf d Stewart-Island gseh, dr Näbel het sich nochem Mittag verzooge. Hänn sich sicher zwei gfreut...Mir hänn ys ande verschiedene Stränd do im Süüde no  bitzeli sälbscht enjoyt, Paua Muschle gsuecht, leider abr nur zwei Splitter drvo gfunde (was schinz, seit e Yheimischi do scho zimmlig sälte sig), und uns e bitz noch Schloofplätzli für gratis umme gluegt. Isch nid so eifach do unde...überall stoht, s sig verbotte...frei z campe...So sinnmr denn schlussändlig in Riverton glandet. e Sehenswärts härzigs Kaff. Do verkauffe si duusigi vo däne Rägeboogefarbige Paua-Muschlene. Zahlbar - grad Kauffe-die kitschige Dinger-hämr gfunde. Schiinz miessme go tauche,  dassme se findet, do könnemr natürlig no lang ande Stränd entlang spaziere, um ganz Neuseeland wennmr möge - mr wurde anschiinend kei Pauamuschle finde - eifach so :-( guet wüssemr das jetzt au.